Doliu imens în radioul românesc. A murit Lucia Moraru, văduva actorului Marin Moraru. Anunțul trist a fost făcut pe Facebook de Elena Postelnicu, jurnalistă la Radio România.
Lucia Moraru, văduva celebrului actor Marin Moraru, a murit! Elena Postelnicu, jurnalistă la Radio România, a anunțat pe Facebook că aceasta s-a stins din viață.
„Într-o zi Sfânta de Paște am aflat că o persoana extrem de draga sufletului meu – doamna Lucia Moraru – The President cum ii plăcea sa i se spună uneori la Radio – a plecat la Ceruri, spre Lumina. Nu am cuvinte! … Abia așteptam să o revăd, când urma sa ajungem pe la București. Și de ziua ei, pe 2 mai, i-am promis ca vom trece sa o îmbrățișam….Vom trece…însă nu acasă,…ci acolo unde mergeam des cu ea … la Marinuș.
Doamna Lucia (din respect nu puteam să-i spun pe nume, chiar dacă se supară des pe mine) mi-a fost ca o a doua mamă. La Radio, mă dojenea când nu eram atentă, dar imediat mă și îmbrățișa, mă lua peste tot cu ea și chiar ne-a găzduit de foarte multe ori acasă la ea…unde ne aștepta cu fel de fel de mâncăruri pregătite chiar de ea. Iar când au murit părintii mei…ea mi-a fost alături moral și a contat foarte mult. Drum bun Lucia…Nu te voi uita niciodată!!!!!”, a scris Elena Postelnicu, pe rețelele de socializare.
Lucia Popescu Moraru, un cunoscut om de radio, a trăit o poveste de dragoste ca-n filme cu actorul Marin Moraru, decedat în urmă cu 8 ani. Cei doi s-au cunoscut într-un tren care-i ducea la munte. Erau studenți amândoi și mergeau într-o tabără școlară de iarnă. A fost începutul unei povești ce avea să dureze o jumătate de secol, până la moartea lui.
”Au trecut 6 ani de când nu mai este… O să fac pachete să împart și o să merg la mormânt la Bellu, dar parastasul mare îl fac la anul, când se împlinesc 7 ani de când a urcat la cer. Atunci o să fac așa cum se cuvine, cum cere datina… La parastasul de 7 ani se cheltuie ca pentru o nuntă”, a declarat Lucia Popescu-Moraru, pentru Fanatik.
Marin Moraru a murit la 79 de ani și a avut o căsnicie longevivă cu Lucia Popescu-Moraru. Povestea lor de dragoste este impresionantă. Cu soția lui s-a căsătorit când ea era foarte tânără, dar nu a regretat niciunul dintre ei alegerea făcută. Între ei a fost dragoste la prima vedere, dar și pasiune.
“În această relaţie, dacă mă gândesc ce există în jurul meu, da, e bine să fii tăcut, pentru că dacă ieşi în vitrine, eşti călcat în picioare. Aşa, dacă toţi oamenii de bine tac, rasa se duce de râpă. Şi aşa va fi. Pentru că oamenii de bine îşi văd de treburile lor, sunt mulţumiţi cu un coltuc de pâine şi un ceai, n-au nevoie de piscine şi elicoptere”, declara actorul Marin Moraru, pentru okmagazine.ro.
Lucia Popescu-Moraru a dezvăluit care a fost secretul relației lor. Omul de radio susține că înțelegerea contează extrem de mult. Văduva artistului a declarat, la un moment dat, că lângă orice artist trebuie să accepți provocările pe care ți le dă statutul de soție a unei personalități.
„Când stai lângă un actor, indiferent că este un actor foarte mare, de fapt lângă orice fel de artist, trebuie să accepți unele provocări pe care ți le da această calitate de soție a unei personalități.
Pentru că mai ales actorii, au și ei trăirile lor, în perioada de realizare a unui rol sunt mai nervoși sau au momente de angoasă, dar înțelegerea contează foarte mult. Noi n-am avut probleme majore în căsnicia noastră, ne-am căsătorit foarte tineri, eu eram încă la liceu“, declara Lucia Popescu-Moraru.